वीडी सतीशन बोले- राज्य में नफरत के बीज बोना संघ का एजेंडा
Kerala Story Trailer Controversy; द केरल स्टोरी का हाल ही में ट्रेलर रिलीज हुआ। ये फिल्म केरल की 32,000 औरतों के अचानक गायब हो जाने की कहानी है। इन औरतों को एक टेररिस्ट संगठन ISIS ब्रेनवॉश करके भारत में अलग-अलग
लव जिहाद पर बनी फिल्म द केरल स्टोरी पर विवाद बढ़ता जा रहा है। अब केरल विधानसभा के नेता विपक्ष वीडी सतीशन ने कहा है कि राज्य में ऐसा कुछ भी नहीं हुआ था। फिल्म में दिखाए गए तथ्य गलत हैं। राज्य की छवि बिगाड़ने की कोशिश की जा रही है। केरल में नफरत के बीज बोना संघ का एजेंडा है। उधर फिल्ममेकर्स का दावा है कि यह फिल्म सच्ची घटनाओं पर आधारित है।
द केरल स्टोरी का हाल ही में ट्रेलर रिलीज हुआ। ये फिल्म केरल की 32,000 औरतों के अचानक गायब होने की कहानी है। ट्रेलर में दिखाया गया है कि टेररिस्ट संगठन- ISIS ब्रेनवॉश कर इन महिलाओं को भारत में अलग-अलग टेरर मिशन को अंजाम देने के लिए ट्रेंड कर मिशन पर भेज देता है।
केरल के बारे में गलत जानकारी फैलाई जा रही है- वीडी सतीशन 
कांग्रेस लीडर सतीशन ने ANI से कहा, 'मैंने फिल्म का ट्रेलर देखा और ये ट्रेलर गुमराह करने वाला है। इस फिल्म के जरिए 32,000 लड़कियों के केरल से ISIS में शामिल होने की गलत जानकारी फैलाई जा रही है। केरल में नफरत के बीज बोना संघ परिवार का एजेंडा है। संघ परिवार लोगों को बांटना चाहता है। हमारे दिलों में नफरत पैदा करना चाहता है। इस फिल्म को रिलीज होने की परमिशन नहीं दी जानी चाहिए।'
NIA की रिपोर्ट में केरल में ऐसा कोई केस नहीं- वीडी सतीशन 
सतीशन ने आगे कहा, 'इस फिल्म के रिलीज होने का मतलब है कि पूरी दुनिया के सामने केरल की बेइज्जती होना। वो किस आधार पर ये कह रहे हैं कि केरल की 32,000 लापता महिलाएं ISIS में शामिल हो गईं? क्या वो ऐसी एक भी महिला का नाम बता सकते हैं? NIA ने सुप्रीम कोर्ट को सौंपी अपनी रिपोर्ट में कहा है कि यहां इस तरह का कोई केस सामने नहीं आया है।'
जानिए फिल्म के ट्रेलर से जुड़ी बातें...
कॉलेज जाने वाली 4 लड़कियों की ISIS में पहुंचने की कहानी
सुदिप्तो सेन फिल्म के डायरेक्टर हैं। फिल्म में ये दिखाया गया है कि कॉलेज जाने वाली 4 लड़कियों को कैसे दुनिया के सबसे बड़े आतंकी संगठन का हिस्सा बना दिया जाता है।
करीब पांच महीने पहले फिल्म का टीजर रिलीज हुआ था। टीजर में लीड एक्ट्रेस अदा शर्मा फातिमा बा का किरदार निभाते हुए दिखीं। फिल्म 5 मई को बिग स्क्रीन पर रिलीज होगी।
फिल्म में हिंदू मलयाली नर्स का रोल कर रही हैं अदा
फिल्म में अदा शर्मा एक हिंदू मलयाली नर्स का रोल कर रही हैं। ये नर्स केरल से अचानक गायब हो जाती है। इन्हें जबरदस्ती इस्लाम कबूल करवाया जाता है और फिर उन्हें दुनिया के सबसे खतरनाक आतंकवादी संगठन ISIS में शामिल होना पड़ता है।
फिल्म के टीजर पर भी हो चुकी है कंट्रोवर्सी
प्रोड्यूसर विपुल शाह ने मीडिया से बात करते हुए कहा- ये फिल्म रिसर्च और सच्ची घटनाओं पर बेस्ड है। ये एक ऐसी कहानी है जिसे सुनाने की हिम्मत कोई नहीं करता। फिल्म देखने के बाद आप समझ जाएंगे कि हम कितने बड़े खतरे में हैं।
इस फिल्म का टीजर रिलीज होने पर काफी कंट्रोवर्सी हुई थी। फिल्म के टीजर ने सोशल मीडिया पर लोगों को दो भागों में बांट दिया था। कुछ लोग फिल्म के सपोर्ट में थे तो कुछ लोग फिल्म का बायकॉट किए जाने की मांग कर रहे थे।